স্থানীয়রা জানান, মুক্তাগাছা-পিয়ারপুর সড়কের পাশে তারাটি ইউনিয়নের শশা ইজারা গ্রামে বিশ্বনাথ ঘোষের জমি দীর্ঘদিন ধরে দখলের চেষ্টা করে আসছে একই ইউনিয়নের নয়াবিলা গ্রামের প্রভাবশালী শহিদ, কালা চানরা। এর আগেও তারা ২৪ শতাংশ জমির গাছ কেটে জমি দখলের চেষ্টা চালায়। এ ঘটনায় মুক্তাগাছা থানায় লিখিত অভিযোগ করা হয়েছে। গতকাল সকালে আবারও তারা লাঠিসোটা নিয়ে ওই সংখ্যালঘু পরিবারের ওপর হামলা চালায়। তাদের লাঠির আঘাতে আহত হন দিলীপ ঘোষ ও বিশ্বনাথ ঘোষের স্ত্রী মমতা রানী ঘোষ।